गुरुग्राम(ब्यूरो): अडवाणी गैंग के 2 कुख्यात बदमाशों को थाना प्रभारी मनोज कुमार की टीम ने गिरफ्तार करने में सफलता हासिल की है। पुलिस प्रवक्ता सुभाष बोकन ने बताया कि पकड़े बदमाशों पर 50-50 हजार रुपए का ईनाम था। इनकी पहचान नूंह के नगीना निवासी साजिद और संदीप के रूप में की गई है। इनके पास से पुलिस ने कट्टा, जिंदा कारतूस व बाइक बरामद की है। इनकी उम्र 27 साल बताई जा रही है। पुलिस प्रवक्ता ने बताया कि आई.एम.टी. थाना प्रभारी को सूचना मिली थी कि 2 युवक सफेद रंग की अपाचे बाइक से सैक्टर-3 आई.एम.टी. में घूम रहे हैं और किसी वारदात को अंजाम देने की फिराक में हैं। मुखबिर की निशानदेही पर पुलिस ने उक्त दोनों को गिरफ्तार कर लिया।